SPRÁVA ZO ZAHRANIČNEJ PRACOVNEJ CESTY č. 3/2016

1.  Účastník ZPC:
Terézia Lesayová, Mgr.
Centrum vedecko-technických informácií SR, Lamačská cesta 8/A, 811 24 Bratislava, 
Styčná kancelária SR pre výskum a vývoj v Bruseli, odborný pracovník, 
anglický, francúzsky, taliansky 

2.  Zahraničná pracovná cesta:
Belgické kráľovstvo, 4.1. (12:10) – 31.1.2016 (23:59) 
Styčná kancelária SR pre výskum a vývoj v Bruseli, cestovné a pobytové náklady hradené CVTI SR

3.  Rámcový program pobytu:
Program zahraničnej pracovnej cesty v mesiaci január 2016 sa riadil dvoma základnými dokumentmi – Štatút Styčnej kancelárie pre výskum a vývoj a Plán činnosti SLORD na rok 2016. Od toho sa odvíjali aktivity a pracovná náplň, ktorú som počas ZPC plnila.  
Podrobnejšie záznamy o uskutočnených stretnutiach a konferenciách či seminárov, ktorých som sa zúčastnila, uvádzam v kapitole č. 4 pre lepší prehľad. 
Podpora zapájania sa do medzinárodných projektov a pri ich implementácii
Za mesiac január 2016 som poslala niekoľko informácií, ktoré sa týkali blížiacich sa medzinárodných konferencií, seminárov a brokerage podujatí, ktoré by boli výbornou príležitosťou pre slovenské subjekty a zástupov slovenských univerzít na zoznámenie sa a vymenenie si kontaktov s potenciálnymi medzinárodnými partnermi pre budúcu spoluprácu v H2020 projektoch. Taktiež výzvu na hľadanie partnerov a zapojenie sa do vytvárajúcich sa konzorcií. 
Rovnako som poskytla e-mailové, telefonické a osobné konzultácie k príprave projektov H2020. 
V mesiaci január som sa zúčastnila pravidelného stretnutia styčných kancelárií V4. Na stretnutí bol hlavným rečníkom Yngve Joseph Foss, ze Vedeckej rady Nórska, ktorý predstavil súčasný stav vyjednávaní v ďalšom programovacom období EEA a nórskych grantov na roky 2014-2021, ktoré sa ukončili 14.1.2016. Tieto zmluvy vstúpia do platnosti začiatkom roka 2017. Práve bilaterálna spolupráca v rámci nórskych grantov môže napomôcť vytvoriť partnerstvá a spoluprácu aj v Horizonte 2020. Avšak SR s najväčšou pravdepodobnosťou nebude v tomto novom programovacom období využívať EEA/Nórske granty. Z tohto stretnutia tiež vyšla myšlienka urobiť spoločné stretnutie s Nordickými krajinami a predstaviť priority vo vede a výskume počas SK PRES. Ďalšie stretnutie sa uskutoční 12/2/2016.      
Účasť na konferenciách, seminároch a programových výboroch 
Počas mesiaca som sa zúčastnila niekoľkých podujatí, ktoré boli organizované v Bruseli. Ich podrobný prehľad je uvedený v tabuľke 4 tejto správy. Viacero podujatí v januári, ktorých som sa zúčastnila boli zamerané na oblasť vesmíru a lepší prístup malých a stredných podnikoch ku financovaniu z fondov a programov EÚ a EFSI. 
Jedno z väčších podujatí bola dvojdňová Konferencia k vesmíru. Jej cieľom bolo predstaviť aktuálny vývoj nie len EÚ kozmických politík a tiež ponúknuť priestor na diskusiu o rastúcich výzvach, ktorým čelí naša planéta. Témou boli nové technológie, nové typy stakeholderov a klientov, ktorí vyžadujú nové obchodné vzťahy, čo prispeje aj k pretvoreniu medzinárodných a tiež EÚ trhov v oblasti vesmíru. Nadchádzajúca EÚ Vesmírna stratégia, ktorá bola oznámená EK na rok 2016 bude brať všetky tieto elementy do úvahy. Hlavnými témami konferencie boli pozorovania zeme, rádio navigácia, prístup k vesmíru, big data, ale tiež aj možnosti financovania výskumných a inovačných projektov v oblasti vesmíru a aj európska bezpečnostná a obranná politika, v ktorej má vesmír čoraz silnejší potenciál vďaka dátam z vesmírnych prístrojov a satelitov.  
Ďalším podujatím k možnostiam financovania výskumu a inovácií v oblasti bolo podujatie Prístup k financiám pre kozmický priemysel. Workshop bol zameraný najmä na predstavenie možností financovania v rámci Európskeho fondu pre strategické investovanie, ktorý by mal napomôcť modernizácii európskeho priemyslu. Európska investičná banka, ktorej je EFSI súčasťou financuje každý rok zhruba 440 projektov v 160 krajinách. Kľúčovými prioritami sú malé a stredné podniky a inovácie. Súčasťou plánu je aj Európsky investičný projektový portál, na ktorom môže byť uverejnený projekt, ktorý bude mať dobré hodnotenie, ale nebude financovaný. Uverejnením na portál bude mať väčšiu viditeľnosť a potenciál nájsť si partnerov a investorov. Projekt musí byť v hodnote aspoň 10 mil. EUR a jeho začatie je očakávané do troch rokov od podania si žiadosti o pôžičku v EIB. Podmienka pri pôžičke EIB je minimálna suma a to 25 mi. EUR. Tú môže mať jednotlivý projekt, alebo menšie schémy, ktoré sa spoja do rámcovej pôžičky. Možnosťou sú tiež synergie s EŠIF. Práve oblasť vesmíru je pre investície veľmi dôležitá, keďže ide o sektor, v ktorom je limitovaný rast v konštantných ekonomických podmienkach. Navyše je tam tiež limitovaný záujem pre súkromných investorov, keďže tento sektor je stále považovaný za veľmi riskantný. Taktiež sú tu technologické bariéry, keďže oblasť vesmíru nie je vhodne nastavená pre nových investorov. V porovnaní s USA, EÚ veľmi zaostáva v investíciách do vesmíru a práve EFSI by mohol, aj popri financovaných projektoch z Horizontu 2020 napomôcť pritiahnuť investície a zlepšiť tak pozíciu EÚ v kozmickej politike vo svete.     
Taktiež som sa zúčastnila programového výboru pre dopravu, ktorého hlavnou témou bol súčasný stav prebiehajúcich projektov, taktiež novinky ohľadne spolupráce c USA, Gear 2030 a Horizont 2020 hodnotenie. 
Ďalším podujatím bol workshop, organizovaný Neth-ER v rámci holandského predsedníctva v Rade EÚ ku téme zručnosti potrebné pre vyššie vzdelávanie. Keďže vzdelávanie by malo byť komplexné, tak by v rámci neho mali byť aj presne identifikované schopnosti a zručnosti, ktoré sú potrebné pre budúcu kariéru a ktoré je potrebné získať ž počas vzdelania tretieho stupňa. Správne zručnosti totiž môžu pomôcť krajinám zlepšiť ekonomickú prosperitu a sociálnu kohéziu, sú to investície, z ktorých celá spoločnosť prosperuje. OECD vydala stratégiu zručností, na základe ktorej bolo dokázané, že momentálne prechádza EÚ „krízou zručností“, keďže veľa ľudí si nevie nájsť prácu a nevedia ju ani získať, keďže nemajp dostatočné zručnosti a SR je na chvoste viacerých ukazovateľov, či už v rámci dosiahnutého vzdelania alebo v rámci dosiahnutého stupňa zručností pri určitom dosiahnutom vzdelaní. Práve tieto ukazovatele poukazujú na nedostatočné zručnosti dosiahnuté počas vzdelávacieho procesu. Zároveň sú výzvou zručnosti potrebné pre zamestnanie sa v súkromných firmách. To s najmú technologické a digitálne výzvy, a výzvy, ktoré je potrebné vyriešiť, keďže 2/3 pracovnej sily je zamestnanej v MSP a až 40% zamestnávateľov z MSP sa sťažuje na nedostatočné a zlé schopnosti ľudí a to nie len technické, ale aj sociálne. Treba teda posilňovať vzdelávanie. UK má napr. zavedený systém na mnohých univerzitách, kde študenti získavajú v rámci externých osnov tréningy a mentoring na ktorých získajú zručnosti, aby boli zamestnateľní. Jednou z vecí, ktorú treba zlepšiť zostáva naďalej dialóg medzi univerzitami a zamestnávateľmi o tom, čo zamestnávatelia potrebujú a na čo majú byť študenti pripravovaní.     
Prezentácia a popularizácia slovenského výskumu a inovácií

Počas SK PRES SLORD organizuje konferenciu, ktorá je súčasťou pracovného programu H2020 na roky 2016/2017. Podujatie “Spreading Excellence and Crossing innovation Divide” bude mať za cieľ poskytnúť platformu pre stakeholderov na diskusiu o úlohe excelentnosti v Európskom výskumnom priestore ako aj o možnostiach prezentovaných v H2020 a EŠIF na prekonanie inovačných rozdielom medzi krajinami, regiónmi a výskumnými inštitúciami či univerzitami. Vytvorí tiež priestor na zhodnotenie výsledkov Teamingu, ERA Chairs a Twinningových projektov, za účelom pomenovania hlavných príčin inovačných rozdielov medzi starými a novými členskými krajinami. Taktiež zvýši povedomie o špecifických nástrojov na šírenie excelentnosti a rozšírenia účasti v H2020 ale aj mimo neho. Keďže je konferencia súčasťou pracovného programu a bude kofinancovaná z prostriedkov EK je potrebné písať projekt, ku ktorému som písala „objectives“. 

Pre lepšiu prezentáciu a zviditeľnenie slovenského výskumu, inovácií a vzdelávania bude SLORD aj v súvislosti s predsedníctvom Slovenska v Rade EÚ v druhej polovici roka vydávať anglický newsletter, v ktorom budeme uverejňovať najmä dôležité novinky, rozhovory s našimi vedcami a zaujímavosti, o ktorých by mala európska komunita vedieť. Tieto informácie pomôžu nie len zviditeľniť jednotlivých vedcov a akademikov, ale poskytnú lepší pohľad na slovenskú vedu a výskum. Práve povedomie o aktivitách a možnostiach, ktoré Slovensko vo vede a výskume má, otvárajú dvere lepšej účasti na rámcovom programe Horizont 2020 a účasť v európskom výskumnom priestore. Newsletter bude uverejňovaný v anglickom jazyku a to cca 5-6 krát do roka. Bude distribuovaný našej sieti kontaktov, ktorá zahŕňa všetky styčné kancelárie pre výskum a vývoj pôsobiace Bruseli, zástupcov inštitútov a akadémií, belgické vedecké a výskumné subjekty, zástupcov krajov a miest v rámci EÚ a kontakty v Európskej komisii, najmä na DG pre výskum a inovácie, v Rade EÚ a vedeckých attaché na Stálych zastúpeniach pri EÚ. Za týmto účelom komunikujem s univerzitnými kontaktnými bodmi a SAV a zbieram a vyberám informácie, ktoré uverejníme v prvom newslettri. 
Taktiež úzko spolupracujeme so Stálym zastúpením SR pri EÚ a s Dušanom Šándorom a Andrejom Kuruczom, s ktorými sa pravidelne stretávame ohľadne podujatí, ktoré spolu pripravujeme počas SK PRES. V mesiaci január sme sa s nimi, ako aj so zástupkyňami EK stretli najmä k príprave konferencie Mladí výskumníci, ktorá bude organizovaná 13.6.2016 
 
Prevádzkovanie informačného portálu
Počas januára som pridávala informácie, výzvy, aktuality a podujatia na SLORD webovú stránku a pravidelne aj na SLORD profil na Facebooku. 
Organizačná a administratívna činnosť v SLORD
V mesiaci január som prekladala faktúry pre SLORD od poskytovateľa telekomunikačných služieb z francúzskeho do slovenského jazyka pre účely CVTI SR.  Plnila som tiež všetky administratívne a organizačné úlohy, ktoré súvisia s riadnym chodom kancelárie. Organizačne som sa podieľala na príprave podujatí, ktoré organizoval SLORD. 

4.	Stručný priebeh rokovaní, resp.  študijného pobytu:
Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 

Konferencie, semináre, podujatia

November 2015	
Dátum	Čas	Miesto	Účastník (SLORD)	Účastníci	Podujatie	
12.1.2016	09:00-18:00	EK – Charlemange 	Terézia Lesayová 	 	Space Conference 2016 	
13.1.2016	09:00-13:00	EK - Charlemange	Terézia Lesayová 		Space Conference 2016  	
20.1.2016	10:00-17:00	EK – Borschette 	Terézia Lesayová 		Horizont 2020 Programový výbor Doprava   	
25.1.2016	09:30-16:30	EK – DG Growth 	Terézia Lesayová 		Access to Finance for the Space Industry 	
27.1.2016	14:00-17:30	Neth – ER 	Terézia Lesayová	 	Neth-ER Skills Seminar 	
28.1.2016	12:00 – 13:00	CLORA 	SLORD		CLORA Coctail 	

Stretnutia a rokovania

November 2015	
Dátum	Čas	Miesto	Účastník (SLORD)	Účastníci	Téma stretnutia	Záznam	
15.1.2016	14:00 – 16:00	CZELO	SLORD	CZELO, PolSCA, HunOR, Yngve Jospeh Foss - RCN	EEA/Nórske granty 	Na stretnutí bol hlavným rečníkom Yngve Joseph Foss, ze Vedeckej rady Nórska, ktorý predstavil súčasný stav vyjednávaní v ďalšom programovacom období EEA a nórskych grantov na roky 2014-2021, ktoré sa ukončili 14.1.2016. Tieto zmluvy vstúpia do platnosti začiatkom roka 2017. Práve bilaterálna spolupráca v rámci nórskych grantov môže napomôcť vytvoriť partnerstvá a spoluprácu aj v Horizonte 2020. Avšak SR s najväčšou pravdepodobnosťou nebude v tomto novom programovacom období využívať EEA/Nórske granty. Z tohto stretnutia tiež vyšla myšlienka urobiť spoločné stretnutie s Nordickými krajinami a predstaviť priority vo vede a výskume počas SK PRES. Ďalšie stretnutie sa uskutoční 12/2/2016.	
28.1.2016	13:30 – 15:00	Rada EÚ  	Terézia Lesayová 	P. Teglás, PhD  	MSCA 	Konzultácie k IF MSCA 	
29.1.2016	09:00 – 11:00	SLORD	Terézia Lesayová, Daniel Straka 	Dušan Šándor, 1. Tajomník SZ SR pri EÚ
Andrej Kurucz, attaché, SZ SR pri EÚ 	Konferencia Mladí výskumníci 	Na stretnutí sme diskutovali o forme konferencie, návrhov rečníkov, hostí a obsahu workshopov. 	
29.1.2016	14:30-16:00	SZ SR pri EÚ 	Terézia Lesayová, Daniel Straka	Fabienne Gautier, Head of unit, DG RTD 
Annabelle Ascher, DG RTD EK
Dušan Šándor, 1. Tajomník SZ SR pri EÚ
Andrej Kurucz, attaché, SZ SR pri EÚ	Príprava konferencie Mladí výskumníci  	Na stretnutí boli zástupkyne EK oboznámené a spolu sme diskutovali o forme konferencie, návrhov rečníkov, hostí a obsahu workshopov s EK. 	

5.  Odporúčané závery:
Pokračovať v plnení úloh a cieľov v súlade so Štatútom Styčnej kancelárie SR pre výskum a vývoj v Bruseli a s novým Plánom činnosti SLORD na rok 2016. 
V rámci týchto dokumentov by malo ísť o tieto úlohy v jednotlivých oblastiach:
1.	Podpora zapájania sa do medzinárodných projektov a pri ich implementácii
V nadchádzajúcom roku 2016 je potrebné pokračovať v poskytovaní kvalitných konzultácií k príprave projektov EÚ. Tiež je potrebné naďalej poskytovať cielené informácie o možnostiach zapojenia do projektov a to práve s prichádzajúcim pracovným programom na roky 2016/2017. Mnohé informácie sú priebežne zverejňované na webe SLORD, no je potrebné naďalej pracovať na lepšej adresnosti informácií presným cieľovým skupinám. Informácie, tak ako doteraz sú v pravidelných intervaloch, prípadne v ad-hoc mailoch posielané záujemcom, ktorí sú zaregistrovaní na odber informácií a sú tiež v databázach SLORD. Cieľom je poskytovať tieto možnosti o zapojení sa do projektov cielene, a to podľa indikovaného záujmu zaregistrovaných výskumníkov. 
Informovanie a školenia
Bude mimoriadne dôležité naďalej monitorovať a vyhodnocovať vývoj politík EÚ, a to najmä s dôrazom na prípravu nového WP 2016-17. Toto si bude vyžadovať aktívnu spoluprácu s s relevantnými národnými delegátmi a Ministerstvom školstva, vedy, výskumu a športu SR 
Zabezpečovanie informovanosti z podujatí v Bruseli bude naďalej prebiehať prostredníctvom zverejňovania správ na webe. Je potrebné ďalej pokračovať v poskytovaním kvalitných informácií slovenským záujemcom o účasť v Horizonte 2020, ako aj ostatných programoch podporujúcich výskumné a inovačné aktivity na európskej úrovni. 
V rámci blížiaceho sa predsedníctva Slovenska v Rade EÚ je potrebné sa aktívne zapojiť do príprav a spolupracovať so Stálym zastúpením SR pri EÚ, ako aj s inými zástupcami slovenských subjektov v Bruseli. Je potrebné tiež naďalej udržiavať komunikáciu so zastúpeniami regiónov, ktorí majú veľmi dobrý prehľad o lokálnych subjektov v oblasti vedy a výskumu, ako aj o univerzitách, ktorí by boli potenciálnymi partnermi do budúcich výziev v H2020. 
2.	Prezentácia a popularizácia slovenského výskumu a inovácií
Bude potrebné aktívne lobovať a presadzovať účasť Slovákov na konferenciách. Taktiež je potrebné pokračovať v prezentovaní slovenských výsledkov v oblasti vedy a výskumu a to v akademickom ako aj neakademickom sektore. 
6.   Prehľad prinesenej dokumentácie a miesto jej uloženia
Prezentácie z podujatí, pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC

8.    Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Terézia Lesayová		                        ......................................
Dátum: 8.2.2016
								
Správu schválil:  prof. RNDr. Ján TURŇA, CSc., generálny riaditeľ  ......................................